VANDAG-aktiwiteitsdagboek (UITVERKOOP) – Kraal Uitgewers
Hoe lyk jou dagboek? Is daar net hier en daar 'n vergadering aangeteken saam met 'n paar sketse wat getuig van 'n vervelige vergadering waaruit jy net wou ontsnap? Vertel dit enigsins van al die borrelende idees en inspirerende planne waarmee jy in jou kop rondloop?
ISBN: 978-0-9922189-6-6 Kategorieë: Produkte
Indien jou dagboek die gewone, vervelige trekke van meeste ander dagboeke het, is jou dagboek só laasjaar en benodig jy in 2017 Kraal Uitgewers se nuwe VANDAG-aktiwiteitsdagboek.
Dié onkonvensionele dagbeplanner/dagboek keer die hele idee van dagboeke, inskrywings en aantekeninge behoorlik op sy kop. Ja, dit voldoen steeds aan al jou behoeftes met 'n jaarbeplanner, maandkalender en 'n indeling van een bladsy per dag met uurindelings, maar VANDAG-aktiwiteitsdagboek is soveel meer as net 'n dagboek. Dit is 'n dagboek waarin die gebruiker elke dag uitgedaag word om 'n unieke én opwindende aktiwiteit aan te pak.
Wat bied die VANDAG-aktiwiteitsdagboek?
Dit bied 365 opwindende en opbouende aktiwiteite – een vir elke dag van die jaar.
Ideaal vir spanbou in jou werksplek én persoonlike ontwikkeling.
Tientalle positiewe aktiwiteite wat die waardes en projekte van die Solidariteit Beweging by die gebruiker tuisbring en daarby betrek.